open-index/open-wikipedia-markdown huggingface dataset:
אמא של קוזמה

ממוזער|242x242 פיקסלים| ניקיטה חרושצ'וב, 1960
שמאל|ממוזער|284x284 פיקסלים| אנדרטה הומוריסטית של קוזקה ואמו באודוייב
**אמא של קוזמה**, או **אמו של קוזקה** (), הוא ביטוי בתרבות הרוסית, המסמל איום או עונש לא מוגדרים. מקורו בפתגם הרוסי "להראות למישהו את אמו של קוזקה", שמרמז ללמד מישהו לקח קשה או מתן עונש חמור. ביטוי זה התפרסם במיוחד בשל השימוש בו על ידי ניקיטה חרושצ'וב, מנהיג סובייטי בולט הידוע בשפתו הססגונית ובביטוייו החיים בהקשר של דיפלומטיה בינלאומית.

המקורות המדויקים של הביטוי אינם ברורים, אך הביטוי "להראות למישהו את אמא של קוזקה" מרמז באופן מסורתי על מתן נזיפה או עונש חמור שלא ישכח במהרה. שורשי הביטוי קשורים ככל הנראה להיבטים הכפריים והחקלאיים של החיים הרוסיים, שבהם סכסוכים אישיים וקהילתיים עשויים היו להצריך שפה חיה כדי לבטא איומים או אזהרות בצורה מהדהדת תרבותית. בעבר היה ניסיון לספק אטימולוגיה מדעית של הביטוי, ולקשר אותו לחיפושית קוזקה , הנוטה להתחפר עמוק מתחת לאדמה וקשה לחושפה. עם זאת, הסבר זה נדחה מאוחר יותר כספקולציה בלבד.

מסמכים שונים שתועדו מהמאה ה-19 מתעדים גרסאות אחרות של האימרה על אמו של קוזקה, כמו "לאפשר למישהו לדעת את שמה של אמו של קוזקה".

בזיכרונותיו מזכיר חרושצ'וב "מצבים מעניינים ומשונים" שונים, כולל אירוע בו השתמש בביטוי, אך הוא הזכיר שזו לא הפעם הראשונה שזה מבלבל את המתרגמים.

בשנת 1959 במהלך ביקור של סגן נשיא ארצות הברית, ריצ'רד ניקסון בברית המועצות, התקיימו חילופי דברים ביריד הסחר והתרבות של ארצות הברית בפארק סוקולניקי, מוסקבה במהלכם נוצר דיון על קומוניזם וקפיטליזם. ניקיטה חרושצ'וב אמר בנאומו כי ברית המועצות "תדביק את ותעלה על" ארצות הברית, ו"נראה לך את אמו של קוזקה". המתורגמן היה המום ואמר משהו מילולי על אמו של קוזמה מה שגרם לבלבול בקרב המשלחת האמריקאית שלא הבינה על איזה אמא מדובר. המתורגמן יורי לפאנוב טוען שהוא עשה זאת במטרה להעביר את מהות הביטוי של חרושצ'וב מבלי לעורר מתח דיפלומטי.

בגלל השימוש בביטוי בדיפלומטיה של המלחמה הקרה, שימש הביטוי כמילת קוד לפצצת אטום ובפרט לפצצת הצאר, כאשר מכשיר בדיקה היתוך גרעיני שזכה לכינוי "אמא של קוזקה" על ידי בוניו. 

כיום בדיבור הרוסי היומיומי, משתמשים בביטוי בצורה הומוריסטית או פיגורטיבית יותר, רחוקה מהקונוטציות של תקופת המלחמה הקרה בה העולם היה על סף מלחמה גרעינית. הביטוי יכול לשמש אזהרה שובבה או איום מדומה בקרב חברים, בדומה לאמירה "להראות למישהו מה זה". השימוש בו משקף את כוונתו של הדובר לעורר את המשקל התרבותי וההיסטורי של הביטוי תוך יישומו על מצבים עכשוויים, לרוב פחות חמורים.

## הערות שוליים

קטגוריה:ביטויים פוליטיים
קטגוריה:ניקיטה חרושצ'וב
קטגוריה:תקריות דיפלומטיות
קטגוריה:יחסי ארצות הברית – ברית המועצות
שמואל מועד

הרב **שמואל מועד**, רבה של ושילקובה, מחוז ביאליסטוק, רב ומקובל ליטאי, מתלמידי ר' מנחם מנדל משקלוב, מחבר 'בית שמואל הקטן'.

## אודותיו
נולד בשנת ה'תקמ"ד, 1784, לערך לאביו ר' יהודה ליב, אב"ד ושילקובה. לאחר פטירת אביו, בשנת ה'תקע"ט, 1819, התמנה לכהן כממלא מקומו בקהילת ושילקובה. שימש בכתר הרבנות בעיר זו חמשים ושש שנים, ונפטר בשיבה טובה בשביעי של פסח ה'תרל"ה, 1875. על אודותיו כותב נכדו, ר' נחמן גדליהו ברודר: 

את חיבורו הגדול 'בית שמואל הקטן' על המרדכי כתב בין השנים ת"ר-תרט"ו, יחד עם חיבור על הש"ס ובתורת הנסתר שנותרו בכתב יד. בהקדמתו לספר כתב המחבר: . לספר נוסף מכתבו של הרב יהודה ליב רבינוביץ' (ר' לייב זלמנ'ס), רב וראש המוצי"ם בהורודנא, הכותב אודות ר' שמואל: "אדם גדול בתורה בנגלה ובנסתר ובמעשים [...] לא פסק פומיה מגרסה ועובד את ד' באמת כידוע ומפורסם עוצם שקידתו ויגיעתו בתורה".

## ראו גם
* מנחם מנדל משקלוב

## לקריאה נוספת
* בית שמואל הקטן, תש"ע, 2010, באתר אוצר החכמה
* ר' שמואל מועד (הראשון), בתוך: דוד תדהר, **[[אנציקלופדיה לחלוצי הישוב ובוניו]]**, כרך 14, עמ' 4525

## קישורים חיצוניים
* 'בית שמואל הקטן' בכתב ידו של ר' שמואל מועד, באתר הספרייה הלאומית
* חיבורים קבליים בכתב ידו של ר' שמואל מועד, באתר קדם
* חיבור קבלי על הגדה של פסח בכתב ידו של ר' שמואל מועד, באתר ווינרס

## הערות שוליים

קטגוריה:רבנים ליטאים
קטגוריה:מקובלים ליטאים
קטגוריה:תלמידי תלמידיו של הגר"א
המונאדו

**המונאדו** או **המונאדה** (בספרדית: **Jamonado**), הוא מאכל פיליפיני המורכב מבשר כבוש ומבושל ברוטב אננס מתוק.

## מאפיינים
ההמונאדו הוא מאכל פופולרי במהלך חג המולד באזורי איי הפיליפינים שבהם נוהגים לגדל אננס. המונאדו הוא גם כינוי כללי למנות מלוחות במרינדה או מבושלת עם אננס בפיליפינים.

## אטימולוגיה
השם המונאדו הוא האיות הטאגאלוגי של חמונאדו הספרדי, שפירושו "(הוכן) כמו חמון (שינקן)". עם זאת, אין לבלבל בין האמונאדו לבין חמון, אשר נהוג לבשל גם בפיליפינים בעונת חג המולד. המונאדו ידוע גם כאנדולסאדו (בספרדית: endulzado, "מתוק" או " מזוגג ") בחצי האי זמבואנגה .

המונאדו או המונאדה הוא גם כינוי בדיבור לגרסה המתוקה של נקניקיות longganisa הפיליפיניות (למעשה שמן longganisang hamonado).

## תיאור
[שמאל|ממוזער| המונאדו חזיר מבית Bulacan עם [נקניקייה בלחמנייה|נקניקיות וכוכב אניס]]
מנה זו היא בדרך כלל בשרית (על פי רוב נתחים שומניים של חזיר, אבל יכול להיות גם עוף או בקר) מושרה למשך הלילה ברוטב מתוק עשוי מיץ אננס, סוכר חום, רוטב סויה ותבלינים שונים. לאחר מכן מטגנים אותו במחבת עד שהבשר משחים. לאחר מכן הבשר מבושל בציר בתוספת נתחי אננס עד שהוא רך מאוד. המנה מוגשת על אורז לבן.  

וריאציות של המנה לפעמים אינן כוללות תקופת כבישה, ובמקום זאת רק בישול איטי וארוך של החזיר עד שהוא רך מאוד, במיוחד כשמשתמשים בנתחים עם בשר קשה כמו פַּאטָה (שוק עם עצם של חזיר) או סינטה בקר. מיץ קלאמאנסי, גזר, צימוקים, חמוצים, לונגגניזה (סוג של צ'וריסו) ונקניקיות עשויים להתווסף גם למתכונים משפחתיים מסוימים. כמה גרסאות של המונאדו עשויות להיות מבושלות בסגנון אפריטדה, תוך שימוש ברוטב עגבניות או קטשופ בננה. 

## מנות דומות
המונאדו דומה ל-pininyahang manok, עוף מאודה עשוי עם אננס, אלא שהמאכל האחרון הזה אינו משתמש ברוטב סויה ומבושל בבסיס חלב.

## ראו גם
* הומבה (מנה)
* טפה
* טוקינו

## קישורים חיצוניים

## הערות שוליים

קטגוריה:מאכלי חג המולד
קטגוריה:מאכלי בשר חזיר
קטגוריה:המטבח הפיליפיני
קטגוריה:פיליפינים
פאלם ביץ' גארדנס

**פאלם ביץ' גארדנס** (באנגלית: **Palm Beach Gardens**) היא עיר במחוז פאלם ביץ' במדינת פלורידה בארצות הברית, כ-120 קילומטר צפונית למיאמי. פאלם ביץ' גארדנס היא אחת הערים במטרופולין מיאמי בדרום פלורידה. האוכלוסייה מונה 59,182 תושבים (נכון ל-2020).

## גאוגרפיה
לעיר שטח כולל של 143 קילומטרים רבועים, מרביתם יבשתיים, ו־0.52 קמ"ר (4.5%) הוא מים.

### אקלים
האקלים בעיר הוא אקלים משווני טרופי, עם קיץ ארוך, חם וגשום וחורפים קצרים וחמים עם לילות מתונים.

## ספורט
בתחומי העיר ישנם 12 מגרשי גולף, כולל מגרש בבעלות העירייה. בנוסף גם מטה איגוד שחקני הגולף המקצוענים של אמריקה נמצא בעיר.

## דמוגרפיה
### מפקד האוכלוסין ב־2020

נכון למפקד האוכלוסין של 2020 של ארצות הברית, התגוררו בעיר 59,182 אנשים, 24,359 משקי בית ו-15,515 משפחות.

### מפקד האוכלוסין ב־2010

נכון למפקד האוכלוסין של 2010 של ארצות הברית, באותה תקופה גרו בעיר 48,452 אנשים, 21,346 משקי בית ו-12,452 משפחות.

## ממשל
אמנת העיר קובעת ממשלת מועצה-מנהלת. מועצת העיר מורכבת מחמישה תושבי פאלם ביץ' גארדנס שנבחרו לכהן בתקופת כהונה של שלוש שנים. מניין של שלושה חברים רשאי לנהל את עסקי המועצה. מנהל העיר ממונה ברוב קולות של המועצה.

מדי שנה, המועצה ממנה אחד מחבריה לראש עירייה, ואחר לסגן ראש העיר.

## קישורים חיצוניים

* 

## הערות שוליים

קטגוריה:יישובים שהוקמו ב-1959
קטגוריה:פלורידה: ערים
טרמטיניב

**טְרָמֶטיניבּ** (באנגלית: **Trametinib**) היא תרופה המשמשת לטיפול במחלת הסרטן. בישראל, התרופה נמכרת תחת השם **מֶקיניסְט**. התרופה משמשת לטיפול בסוגי סרטן שונים, בין השאר במלנומה ובגליומה.

התרופה ניטלת דרך הפה, לבדה או בשילוב עם דבראפניב המשמשת לעיכוב קינאז עם מוטציות ספציפיות מסוג BRAF בחולי סרטן.

## מנגנון פעולה
מנגנון הפעולה של טרמטיניב הוא עיכוב האנזים טירוזין קינאז מסוג MEK. עיכוב זה פוגע ביכולת החלוקה של התאים הסרטניים.

במנגנון הפעולה מערב מסלול ביולוגי המשלב את החלבון המיטוגני (MAPK) עם הקינאז החוץ תאי (ERK), אשר ידוע גם כמסלול RAS-RAF-MEK-ERK. במסלול זה, מאוקטבים קסקדה (מפל ריאקציות) של רצפטורים על פני שטח התא ומובילים לסיגנלים תוך תאים. חלבון RAS מופעל ומפעיל בתורו את RAF, שהוא סרין/תראונין קינאז, המפעיל חלבונים מיטוגנים נוספים במורד הזרם כגון MEK1 ו-MEK2. לאחר מכן אותם MEKs מפעילים את ERK, שפועל על מספר חלבוני מטרה וגורמי שעתוק גרעיניים המווסתים התמיינות, הישרדות וגדילת תאים. ARAF, BRAF ו-CRAF הם שלושה איזופורמים של חלבון RAF שזוהו בבני אדם. בפרט, ידוע ש-BRAF הוא הגורם הפעיל הקריטי ביותר במלנומה. סוגי סרטן מסוימים, כגון מלנומה, קשורים למוטציות BRAF.

טרמניטיב הוא מעכב אלוסטרית, הפיך וספציפי של הקינאזות MEK1 ו-MEK2. טרמניטיב מונע את פעילותן הקטליטית של הקינטזות הקושרות את חלבונים הנ"ל בצורתם הלא מזורחנת. בנוסף, טרמניטיב מונע מאותם חלבונים לעבור פוספורילציה ובכך את הפעלתם. בכך, טרמניטיב מעכב את הקסקדה ומונע גדילה, התמיינות והישרדות בלתי מבוקרת של תאים.

## תופעות לוואי
לתרופה תופעות לוואי שונות הכוללות פריחה, אדמומיות, יובש, גרד, הגברת לחץ דם, שלשולים ועצירות.

## קישורים חיצוניים

* 
* טרמטיניב - באתר האגודה למלחמה בסרטן.

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
השבועה של אירנה

**השבועה של אירנה** (באנגלית: **Irena's Vow**; בפולנית: **Przysięga Ireny**) הוא סרט קולנוע קופרודוקציה קנדית-פולנית משנת 2023 בבימויה של לואיז ארכמבולט על פי מחזה באותו שם מאת דן גורדון ובכיכובה של סופי נליס בתפקיד אירנה גוט אופדייק, אחות פולנייה (ובעצם סטודנטית לסיעוד) שסייעה להגן על יהודים במהלך השואה תוך הסתרתם במרתף הבית שבו היא הועסקה כעוזרת בית של הקצין הנאצי אדוארד ריגמר (בגילומו של דוגריי סקוט). צוות השחקנים כולל גם את אנדז'יי סוורין, אלייזה ריסמבל, מאצ'יי נברוקי, אלכסנדר מיליצ'ביץ', תומאש טינדיק ונלה מסייבסקה.

הסרט צולם במהלך שנת 2022 בערים ורשה ובלובלין שבפולין במרחק קצר מהגבול האוקראיני. הסרט הוקרן בבכורה בתוכנית Centerpiece בפסטיבל הסרטים הבינלאומי של טורונטו, בספטמבר 2023. הסרט יצא להקרנה מסחרית במהלך 2024.

בשנת 1982 הוכרה אירנה גוט אופדייק כחסידת אומות העולם על ידי יד ושם. הספר האוטוביוגרפי "בשתי ידיי, זיכרונותיה של חסידת אומות העולם" מאת איירין גוט אופדייק וג'ניפר ארמסטרונג ראה אור בעברית בשנת 2022 בהוצאת סיקסק.

## תקציר עלילת הסרט
לאחר פלישתם של ברית המועצות וגרמניה הנאצית לפולין בספטמבר 1939, אירנה גוט, אחות פולנייה קתולית בת תשע-עשרה בפרוץ מלחמת העולם השנייה, נתפסת על ידי הצבא הסובייטי. לאחר שנמלטה, היא נתפסה על ידי חיילי ורמאכט ששולחים אותה כדי לשמש כעובדת אצל קצין גרמני והיא הופכת לעוזרת הבית של אדוארד ריגמר, רב-סרן בצבא הגרמני. לאחר שהייתה עדה לגורל הנורא של היהודים בפולין הכבושה מגרמניה, החליטה גוט תוך סיכון חייה להסתיר תריסר יהודים המאוימים מתוכנית ההשמדה הגרמנית. העונש שהגרמנים הטילו על כל פולני שנמצא כמסתיר או מסייע בדרך כלשהי ליהודים היה מוות. יום אחד גילה אדוארד ריגמר, המעסיק של גוט, שהיא מסתירה יהודים בביתו. גוט התחננה שיחוס עליהם; הוא מסכים, ומעולם לא בוגד בהם או בה. גוט הפכה לפילגשו של הקצין הגרמני. לפני שהצבא האדום הגיע לאזור, היא נמלטה עם האנשים שעליהם הגנה לתוך היער. לאחר המלחמה, נחשדה כמי ששיתפה פעולה עם הגרמנים והיגרה לארצות הברית.

## שחקנים ודמויות

## קישורים חיצוניים

* השבועה של אירנה, באתר סרט 

## הערות שוליים

קטגוריה:סרטי 2023
קטגוריה:סרטים פולניים
קטגוריה:סרטים קנדיים
קטגוריה:סרטים על השואה
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים המבוססים על סיפור אמיתי
קטגוריה:סרטי מלחמת העולם השנייה
קטגוריה:סרטים על חסידי אומות העולם
קנייה בתשלומים

**קנייה בתשלומים** הוא הסדר פיננסי המאפשר לאנשים לרכוש סחורות ולשלם עבורם לאורך תקופה ממושכת באמצעות סדרה של תשלומים אשר ישולמו בפרקי זמן קבועים, לרוב חודשיים, עד אשר מחיר הקנייה ישולם במלואו, לעיתים בתוספת ריבית או עמלות. לעיתים הרוכש נדרש לשלם מקדמה ראשונית (לדוגמה תשלום 40% מהסכום הכולל) בעוד שאת יתר מחיר הנכס הוא ישלם על פני תקופה ממושכת.

להסדרת התשלומים מקובלות שלוש דרכים:
* התקשרות ישירה בין המוכר לקונה, כלומר המוכר הוא נותן האשראי בעסקה זו, והתשלומים מובטחים לו בחוזה המכירה, לעיתים גם באמצעות המחאות דחויות לתקופת התשלום. חוזה מכר מסוג זה כולל לעיתים סעיף לפיו אם הקונה לא יצליח לשלם בזמן את התשלומים לפי ההסכם, הוא יידרש להחזיר את הנכס לרשות המוכר.
* תשלום באמצעות כרטיס אשראי, שבו המוכר מקבל את מלוא התשלום (בניכוי עמלה) מחברת האשראי, והקונה פורע את מחיר הקנייה בתשלומים לחברת האשראי.
* הלוואה מחברת מימון (בדרך כלל בנק), שבאמצעותה הקונה משלם למוכר את מלוא המחיר בתשלום אחד, ופורע את ההלוואה בתשלומים לחברת המימון. בהסדר מסוג זה נפוץ שעבוד של הנכס הנרכש לחברת המימון, כך שבמקרה של אי-עמידה בתשלום הנכס יעבור לבעלות חברת המימון (משכנתאות הן סוג של תוכנית קנייה בתשלומים).

קנייה בתשלומים מאפשרת לצרכנים לרכוש פריטים מבלי לשלם את מלוא המחיר באופן חד-פעמי ובאופן זה מאפשרת לכמות גדולה בהרבה של צרכנים לבצע רכישות גדולות יחסית.

קנייה בתשלומים נפוצה יחסית במסגרת רכישות קמעונאיות (עבור רהיטים, ומכשירים אלקטרוניים לדוגמה), בעת רכישת רכב ובעת רכישת נדל"ן.

הסכמי הקנייה בתשלומים פותחו במקור בבריטניה במאה ה-19 על מנת לאפשר ללקוחות עם מחסור במזומנים לבצע רכישות יקרות משום שאחרת אותם הלקוחות לא היו רוכשים את אותם הנכסים.

## ראו גם
* ליסינג

## קישורים חיצוניים
* 

## הערות שוליים

קטגוריה:דיני חוזים
קטגוריה:אשראי
קטגוריה:מסחר
מצור ג'דוטוויל (סרט)

**מצור ג'דוטוויל** (באנגלית: **The Siege of Jadotville**) הוא סרט מלחמה משנת 2016, קופרודוקציה אירית - דרום אפריקאית, עם ג'יימי דורנן, ג'ייסון או'מרה ומארק סטרונג בתפקידים הראשיים.

התסריט מבוסס על הספר "מצור ג'דוטוויל, הקרב הנשכח של הצבא האירי" של דקלן פאואר  משנת 2005 המתאר את עמידתה של פלוגה אירית מכוח השלום של האו"ם בקטנגה נגד התקפות של כוחות עודפים ליד העיר ג'דוטוויל , בספטמבר 1961 כחלק ממשבר קונגו.

הצילומים נערכו באירלנד ובדרום אפריקה.

## תקציר העלילה
הסרט מתחיל בחטיפתו ורציחתו של פטריס לומומבה. מתחיל משבר קונגו ומואיז צ'ומבה (דני ספאני) מכריז על הינתקות קטנגה ו"מינויו" לנשיא קטנגה. קטנגה עשירה במכרות נחושת, קובלט ואורניום הנחוצים לארצות הברית וברית המועצות. מזכיר האו"ם דאג המרשלד (מייקל פרסברנדט) מודאג וחושש מהתלקחות עולמית בין מעצמות העל. הוא מקים כוח שמירת שלום של האו"ם וממנה את קונור קרוז אובראיין  (מארק סטרונג) לראש כוחות האו"ם ממספר מדינות (הודו, שוודיה ואירלנד) ובהם גדוד הרגלים ה-35 האירי.

155 מלוחמי "פלוגה A" של הגדוד בפיקודו של מייג'ור פט קווילנן (ג'יימי דורנן) מגיעים לקטנגה ומתקבלים בחשדנות על ידי מואיז צ'ומבה. הם מוצבים ליד העיר ג'דוטייל (כיום - ליסאקי) שנמצאת בקרבת אזור המכרות, כ-80 ק"מ מבירת המחוז אליזבתוויל.

קווינלן רואה מיד שהאזור חשוף ופוקד מיד לחפור תעלות ועמדות הגנה. בעיר הוא פוגש את שכיר החרב הצרפתי רוז'ה פלקס  (גיום קאנה) שמזהיר אותו מכל התערבות בעניינים הפנימיים של המחוז. הוא נפגש עם אלמנה צרפתייה, מאדאם לפונטיין (עמנואל סנייה) שמסבירה לו על המצב בסביבה ומאפשרת לו להתקשר עם אשתו.

קווינלן מזהיר את אובראיין ואת מפקד כוחות האו"ם בקטנגה גנרל מק'אנטי (קייל מק'קאנטי) על חומרת המצב בג'טודוויל אך הם מתעלמים ממנו. כאשר חיילים הודים כובשים את תחנת רדיו קטנגה והורגים 30 אזרחים מבטיח צ'ומבה לנקום.

כאשר החיילים מתפללים במחנה מבחין הצופה במאות מתקיפים מתקרבים. הוא יורה בפעמון והאירים מזנקים לעמדות, פותחים באש והורגים עשרות מתקיפים. ההתקפות נמשכות ללא הפסקה במשך 5 ימים באמצעות שימוש ברובים, מקלעים ומרגמות. למתקיפים נרגמים אבידות כבדות בהרוגים ופצועים ולאירים יש רק 5 פצועים.

קווינלין מתקשר למפקדה והם שולחים כוחות שנעצרים על ידי הבדלנים. ההתקפות כעת הם גם מהאוויר על ידי מטוס פוגה מגיסטר. המרשלד כועס על אובראיין וממהר בטיסה כדי לפגוש את צ'ומבה אך מטוסו נפגע ממטוס של הבדלנים והוא נהרג.

מקווילנן נשאר ללא מים, מזון ותחמושת והוא מבחין באלפי לוחמים מתכוננים להתקפה. הוא מחליט להיכנע אף על פי שחייליו רוצים להילחם עד הסוף. הוא פוסע עם דגל לבן, נפגש באמצע עם פלקס ומודיע לו על כניעה. הם מובלים לכלא ומשתחררים כעבור חודש בעסקת חילופי שבויים.

באירלנד מקבלים אותם באדישות ובבוז. גנרל מק'נטי אומר לקווינלין כי הטיל חרפה על האו"ם וכי הם פחדנים והקרב שלהם יוסתר מסיבות פוליטיות. קווינלין הזועם חובט בו אך לא נעצר.

רק עם פרסום הספר ב-2005 זכו הלוחמים להכרה כגיבורים על ידי ממשלת אירלנד.

## צוות השחקנים

## קישורים חיצוניים
* 

*קדימון למצור ג'דוטוויל, באתר יוטיוב
*ההתקפות על גדוטוויל, באתר יוטיוב
*הסבר על מצור ג'דוטוויל, באתר יוטיוב
*סרטון אנימציה על מצור ג'דוטוויל, באתר יוטיוב
*חלוקת מדליות לותיקי הפלוגה, באתר יוטיוב
## הערות שוליים

קטגוריה:נטפליקס: סרטים
קטגוריה:סרטי 2016
קטגוריה:סרטי המלחמה הקרה
קטגוריה:סרטי מלחמה
קטגוריה:סרטים איריים
קטגוריה:סרטים באנגלית
קטגוריה:סרטים המבוססים על סיפור אמיתי
קטגוריה:סרטים מבוססי ספרים
במסמומס

**במסמומס** פירושו "דובונים" בנורווגית (בצרפתית: **Petit Ourson**, שפירושו "דב קטן"; בנורווגית: **Bamsemums**) הוא ממתק מרשמלו מצופה בשוקולד בצורת דוב. הממתק יוצר לראשונה על ידי מפעל השוקולד Bouquet d'Or (זר הזהב) ב"אסק" (Ascq) שבצרפת.

## היסטוריה
ממתק המרשמלו הראשון בצורת דוב הומצא ויוצר בשנת 1962 על ידי מפעל השוקולד Bouquet d'Or, באסק (כיום וילנב-ד'אסק) שבצרפת תחת השם "פטי אורסון" כלומר דב קטן.

כמה קונדיטוריות החלו להכין ממתק מרשמלו מצופה בשוקולד בצורת דוב משלהם כדוגמת זה של Bouquet d'Or's, כמו למשל חברת הממתקים הנורווגית נידר ב-1975.

מפעל השוקולד של Villeneuve-d'Ascq נקנה על ידי קבוצת Cémoi ב-2003. מאז, הייצור השנתי של דובי גומי גדל פי שלושה והגיע ל-3,000 טון ב-2012.

כדי לחגוג את יום השנה ה-40 של הדובים הקטנים הללו, נוצרה תיבת אספנים אקסקלוסיבית, שעוצבה במיוחד עבור "בוטיק קולט" בפריז.

## סוגי במסמומס
* Bamsemums המקורי (1975)
* Bamsemums ג'לי (1992)
* Bamsemums קצף (1992)
* Bamsemums בננה (2004)
* Bamsemums פטל (2005)
* Bamsemums הדרים (2014)

## קישורים חיצוניים
*  

## הערות שוליים

קטגוריה:מרשמלו
קטגוריה:שוקולד
אופנת ליז

אופנת ליז הייתה יצרנית אופנה ישראלית, אשר הייתה פעילה בשנות ה-70 וה-80 של המאה ה-20.

## היסטוריה
אופנת ליז הוקמה על ידי מילה וויקטור גצל, זוג עולים חדשים מצרפת, יחד עם שותף מקומי בשם אשר שלום.

בני הזוג גצל היו בעלים של מפעל לייצור בגדים תחת המותג Gelilaine בעיר רואן  שבצרפת, אותו הקימו בשנות ה-60. בשנת 1970 סגרו את המפעל בצרפת, עלו לישראל, ורכשו בית מלאכה לטקסטיל בתל אביב. לאחר ארבע שנות פעילות, הכירו את אשר שלום, ויחד איתו הקימו מפעל לייצור מוצרי אופנה תחת המותג "ליז", על שמה של בתם הבכורה של בני הזוג גצל. המפעל מנה כ-90 עובדים, ואף ייצא בגדים לרשתות מובילות באירופה, ארצות הברית, דרום אפריקה ועוד. המותג היה ידוע בעיצוב סריגים, חולצות טריקו ובגדי ים, שנמכרו בחנויות בגדים ברחבי המדינה, לרבות בחנויות הבית של המותג.

בהמשך הפעילות של החברה, התווסף גם מותג בגדי ילדים בשם "מיני ליז". בילדותה, דגמנה עבור מיני ליז יעל פוליאקוב. המותג הציג את דגמיו ועיצוביו באופן קבוע בשבוע האופנה בתל אביב, ודגמנו עבור המותג בין היתר אילנה שושן, פינצ'י מור, חלי גולדנברג ועוד.
טקסט=אופנת ליז, הדוגמנית אילנה שושן|ממוזער|188x188 פיקסלים|תמונה שיווקית של בגדי הים של ליז
בשנת 1987 נפרדה דרכם של הזוג גצל ואשר שלום. הצדדים חילקו ביניהם את הפעילות, כך שהזוג גצל, יחד עם ילדיהם אדיט, ליזה ופיליפ, לקחו את ניהול חנויות המפעל, ואילו אשר שלום המשיך את ייצור המוצרים עצמם תחת חברה בשם "טריקוליז בע"מ", אך שני הצדדים החזיקו במשותף במותג "ליז" (סימן רשום), כך שהלקוחות לא חשו בשינוי.

בשנת 1988 החלה חברת טריקוליז בהנהלתו של אשר שלום להיקלע לקשיים כספיים, על רקע הקשיים בענף הטקסטיל. בעקבות כך, אשר שלום עזב את הארץ תוך שהוא מותיר אחריו חובות. בשנת 1990 מונה מפרק לחברת טריקוליז, והזוג גצל רכשו מהמפרק את כל הזכויות למותג ליז. בשנת 1993 הופסקה סופית פעילות המותג.

## הערות שוליים

קטגוריה:מותגי אופנה עילית
קטגוריה:חברות ישראליות
סאלו היטלר

**סאלו היטלר** (בהונגרית: **Hitlerszalonna**), המכונה בהונגריה בימינו "ריבה עמידת אפייה" (**sütésálló lekvár)**, היא ריבת פירות בעלת מרקם צפוף מאוד שמקורה בממלכת הונגריה במהלך מלחמת העולם השנייה.

## מאפיינים
המוצר נמכר בבלוקים בצורת לבנים שעטוף בפיסת נייר ונפרס כמו סאלו. חיילים שמרו אותו בקופסה וניתן היה לבשל (אפייה, טיגון, צלייה) אותו עם מאכלים אחרים. בימינו המוצר המקביל המודרני מכונה כאמור sütésálló lekvár ונמכר לעיתים קרובות בכוסות של מנות קטנות. המונח המודרני עצמו נחשב לסלנג ומוגדר כמשהו כמו "פרי עמיד וקשוח".

## אטימולוגיה
מקור אפשרי אחד לשם זה נובע מהמנות צבאיות שניתנו לחיילי הצבא המלכותי ההונגרי. בעימותים מזוינים תחת האימפריה האוסטרו-הונגרית, חיילים הונגרים קיבלו קותל חזיר רגיל כחלק מהמנות שלהם, שכונה "קייזר-ביקון", בהתייחס לקיסר (קייזר) אוסטריה.

במהלך מלחמת העולם השנייה, חיילים הונגרים קיבלו מנות קרב מגרמניה הנאצית, אך לעיתים קרובות קיבלו ריבת פירות במקום בייקון או סאלו. החיילים המשיכו להתייחס לזה כאל בייקון של הקיסר, וה"קיסר" היה אדולף היטלר.

ביטוי זה הופיע גם בספר מודפס כלהלן:
"כאשר מתארים את המצב הלוגיסטי של הצבא ההונגרי המלכותי בנהר הדון ולפני קרב סטלינגרד, החשבון (כמתורגם להלן לעברית) קובע כי:
אספקת המזון של החיילים ההונגרים לא הייתה מספקת... לא רק חיילי צבא הונגריה אלא גם חיילים גרמנים סבלו ממחסור במזון ראוי, אבל עבור החיילים ההונגרים היה חסרון נוסף, שהאוכל היה גרמני, והמאכלים הגרמניים הללו (כמו פודינג, ממרח אנשובי, גבינה בשפופרת) היו לא מקובלים ולא היו פופולריים בקרב ההונגרים. רק אוכל גרמני אחד התקבל על ידי החיילים ואף אומץ בהונגריה והפך למוצר רגיל באותם ימים, וזה היה ה"סאלו היטלר" שהיה ריבה בטעמים שהייתה עשויה מדלעת."

## ראו גם
* רחת לוקום, מזון דומה על בסיס פקטין
* המטבח ההונגרי
* הונגריה במלחמת העולם השנייה
* דולסה דה ממבריז'ו

## הערות שוליים

קטגוריה:הונגריה במלחמת העולם השנייה
קטגוריה:מאכלי שזיפים
קטגוריה:אדולף היטלר בתרבות
קטגוריה:המטבח ההונגרי
קטגוריה:מאכלים הקרויים על שם אישים
שם לידה

**שם לידה** הוא שם מלא, שם פרטי או שם משפחה שניתן לתינוק, למשל בטבילה לנצרות או בברית המילה.

פעמים רבות שם הלידה ממשיך להתקיים כשמו של האדם במהלך חייו. עשויים להיות שינויים בשם, כגון שם אמצעי מאוחר, כינוי חיבה או שינויים אשר נובעים משינוי במעמד ההורי (עקב גירושים או אימוץ על ידי הורים אחרים). בקרב נשים נפוץ שינוי שם המשפחה עם הנישואים לשם משפחתו של הבעל, ויש המשנות לשם משפחה כפול, המורכב משם הנעורים ומשם המשפחה של בן הזוג. לעיתים גם גברים נוהגים כך בנישואיהם. לעיתים אדם מחליף את שמו בעקבות הגירה, כדי להתאים את שמו לתרבות מקום המגורים החדש. בישראל רבים עברתו את שמם הפרטי או את שם משפחתם, כלומר החליפו שם לועזי לשם עברי.

בישראל מוסדר מתן שם לידה בחוק השמות.

המושג "שם נעורים" מציין שם משפחה של אדם לפני שהוחלף (לדוגמה בשל נישואין), וזהו בדרך כלל גם שם הלידה.

## הערות שוליים

קטגוריה:שמות
קטגוריה:היריון ולידה
בונבון (שוקולד)

ממוזער|300px|
**בונבון** (בצרפתית: **Bonbon de chocolat**) הוא באופן כללי ממתק שוקולד קטן. בדרך כלל ממלאים אותו בליקר או מרכיבים אלכוהוליים מתוקים אחרים.

## מאפיינים

ספציפית **ב[[ארצות הברית]], הביטוי "בון בון" מתייחס לשם הסימן המסחרי של [[חברת הרשי]]** לממתק קפוא העשוי מגלידת וניל, מצופה בשוקולד בונבון נמכר בדרך כלל עטוף בנייר כסף צבעוני.

## רכיבים
בעולם המערבי, בונבונים הם בדרך כלל סוכריות קטנות אך משתנות לפי אזור במרכיבים, בטעמים ובצורה. בצרפת, בונבונים נוצרו עם מרכז פירות, ועד היום עשויים להכיל נוגטין (ממתק העשוי מסוכר, המורכב מחתיכות שטוחות ושבורות. הוא מורכב בעיקר מסוכר כאמור, אבל רבים מוסיפים גם אגוזי מלך, אגוזי לוז, אגוזי פקאן או שקדים), נוגט, דרז'ה או קרמל. מילויים אפשריים נוספים כוללים חמאה, פונדנט, פאדג', גנאש, ג'נדויה, מרציפן, פרלין וטראפל.

לפי החוק הצרפתי, בונבון (בצרפתית bonbon de chocolat) חייב להיות לפחות 25% שוקולד ויכול להגיע בכמה צורות:
* שוקולד בגודל נגיסה
* סידור של שוקולדים שונים
* תערובת של שוקולד ומרכיבים אכילים אחרים

## אטימולוגיה והיסטוריה
המילה "בונבון" נוצרה משכפולה של המילה , כלומר "טוב" בשפה הצרפתית. השימוש בו מקורו במאה השבע-עשרה בתוך חצר המלוכה הצרפתית והתפשט למדינות אחרות באירופה עד המאה השמונה-עשרה. בונבונים החלו להיות מוגשים במכלים מעוטרים עד אמצע המאה השמונה עשרה, והם ניתנו כמתנות בפסטיבלים ובחגים כמו ראש השנה.

יוהאן שטראוס (הבן) כתב את הוואלס וינר בונבונס ב-1866. בעמוד השער מוצג שם הקומפוזיציה בצורת עטיפות בונבון מעוותות.

## לקריאה נוספת
* פרלין שוקולד

## קישורים חיצוניים

## הערות שוליים

קטגוריה:סוכריות
קטגוריה:שוקולד
קן שמרוק

**קן שמרוק** (**Ken Shamrock**, נולד ב-11 בפברואר 1964 בוורנר רובינס, ג'ורג'יה) הוא מתאבק מקצועי ואמן לחימה משולבת אמריקאי בדימוס, שידוע בעקבות לחימה באליפות הלחימה האולטימטיבית (UFC) ובענפי ספורט לחימה אחרים. נחשב לאחד מחלוצי ענף הלחימה ונחנך להיכל התהילה של ה-UFC. השתתף במעל ל-15 תחרויות UFC ואליפויות הלחימה פרייד, כולל שיאים רבים בתחרויות MMA שלם וצפה. בתחילת הקריירה שלו, שמרוק נודע בכינוי "האדם המסוכן ביותר בעולם" - כינוי שדבק בו לאורך השנים, ובזכות היריבות המוקדמת שלו עם רויס גרייסי.

בנוסף לקריירת אמנויות הלחימה המשולבות, לשמרוק הצלחה ניכרת בהיאבקות מקצועית, בעיקר בפדרציית ההיאבקות העולמית (WWF, כיום WWE).

## מאזן קרבות MMA

## קישורים חיצוניים
* 

קטגוריה:אמריקאים ממוצא אירי
קטגוריה:אלופי אליפות הלחימה האולטימטיבית
מרקו (אי)

**מרקו** הוא עיר ואי במחוז קולייר, פלורידה. הוא נמצא 33 קילומטר דרומית לנאפולי בחוף המפרץ של ארצות הברית. זהו אי המחסום הגדול ביותר באזור עשרת אלפים האיים של דרום-מערב פלורידה, המשתרע דרומה עד קייפ סייבל. באי מתגוררת קהילת חוף אמידה עם שירותי נופש.

יש רק שני גשרים שמספקים גישה לאי שהם דרך כביש מדינת פלורידה 951 וכביש מחוז 92.

## היסטוריה
שמאל|ממוזער| האי מרקו בשנות ה-60
אפשק לייחס את ההיסטוריה של האי מרקו לשנת 500 לספירה, כאשר אנשי הקלוסה אכלסו את האי לצד שאר דרום-מערב פלורידה. מספר חפצי קלוסה התגלו על קי מרקו (אי שהיה אז סמוך, ומאז הוצמד, לאי מרקו) בשנת 1896 על ידי האנתרופולוג פרנק המילטון קושינג כחלק ממשלחת פפר-הארסט. החפץ הבולט ביותר שהתגלה היה העץ המגולף "מפתח מרקו חתול",  המוצג כעת במכון הסמיתסוניאן החפץ מופיע על בול דואר משנת 1989.

## גאוגרפיה
האי מרקו נמצא בדרום-מערב מחוז קולייר, והוא גם לאורך מפרץ מקסיקו.

לפי הלשכה למפקד האוכלוסין של ארצות הברית, לעיר שטח של 59.0 קילמוטר רבוע, מתוכם 31.4 יבשתיים ו־27.6 (46.73%) הוא מים.

## דמוגרפיה

## ממשלה
### פוליטיקה
תושבי מרקו הצביעו בדרך כלל במפלגה הרפובליקנית, והעיר מיוצגת בבית הנבחרים על ידי ביירון דונלדס דונלד הרפובליקאי והצביעה בעד הנשיא המכהן הרפובליקני דונלד טראמפ במהלך הבחירות ב-2020 בפערים הנעים בין 62% ל-73% על פני המועמד הדמוקרטי ג'ו ביידן. עם זאת, האזור הצביע דמוקרטי יותר מאשר הצביע במהלך הבחירות של 2016.

## קישורים חיצוניים
* 

## הערות שוליים

קטגוריה:פלורידה: ערים
קטגוריה:איים באוקיינוס האטלנטי
באדג'ר (אלסקה)

**באדג'ר** (באנגלית: **Badger**) הוא מקום־למפקד־אוכלוסין  (CDP) במחוז כוכב הצפון של פיירבנקס שבמדינת אלסקה. באדג'ר הוא אחד מהמקומות למפקד אוכלוסין שנוצרו ב-2010 מתוך פרברים קטנים ומפאתי פיירבנקס. הוא בעל שטח של 66.71 מ"ר. באדג'ר היא העיר הרביעית בגודלה במדינת אלסקה שבארצות הברית.

## דמוגרפיה

## קישורים חיצוניים

## הערות שוליים

קטגוריה:אלסקה: ערים
התפלגות קטגוריאלית

בתורת ההסתברות ובסטטיסטיקה, **התפלגות קטגוריאלית** (נקראת גם **התפלגות ברנולי מוכללת** ) היא התפלגות בדידה המתארת את התוצאות האפשריות של משתנה מקרי שיכול לקבל על עצמו אחת מ- K קטגוריות אפשריות, כאשר ההסתברות של כל קטגוריה מפורטת בנפרד. אין סדר טבעי לקטגוריות, אך לעיתים קרובות מצורפות תוויות מספריות מטעמי נוחות בתיאור ההתפלגות, (למשל *<math>1,\ldots,K</math>*). ההתפלגות הקטגוריאלית ה-*<math>K</math>-*ממדית היא ההתפלגות הכללית ביותר שיש לה תומך עם K איברים; כל התפלגות נפרדת אחרת עם תומך בגודל *<math>K</math>* היא מקרה פרטי. הפרמטרים המציינים את ההסתברויות של כל תוצאה אפשרית מוגבלים רק על ידי העובדה שכל אחד מהם חייב להיות בטווח של 0 עד 1, וכולם חייבים להסתכם ב-1.

ההתפלגות הקטגוריאלית היא הכללה של התפלגות ברנולי, כלומר עבור משתנה בדיד עם יותר משתי תוצאות אפשריות, כגון הטלת קובייה. מצד שני, ההתפלגות הקטגוריאלית היא מקרה פרטי של ההתפלגות המולטינומית, שניתן לקבל משתנה מולטינומי כסיכום סדרה של משתנים קטגוריאלים.

## מינוח
לעיתים, ההתפלגות הקטגורית מכונה "התפלגות בדידה". עם זאת, תכונה זאת מתייחסת לא למשפחה מסוימת של התפלגויות אלא לסוג כללי של התפלגויות .

בתחומים מסוימים, כגון למידת מכונה ועיבוד שפה טבעית, מקובל לדבר בטעות על "התפלגות מולטינומית" כאשר הכוונה היא להתפלגות קטגוריאלית. שימוש לא מדויק זה נובע מהעובדה שלעיתים נוח לבטא את התוצאה של התפלגות קטגוריאלית כווקטור "1 -מ- *<math>K</math>* " (וקטור עם רכיב אחד השווה ל-1 וכל שאר הרכיבים 0) במקום מספר שלם בטווח בין 1 ל-*<math>K</math>* ; בצורה זו, התפלגות קטגוריאלית שוות ערך להתפלגות מולטינומית עם חזרה 1.

## הערות שוליים

קטגוריאלית
קטגוריה:ניתוח נתונים איכותיים
אז'ן דלונקל

**אז'ן דלונקל** (; 20 ביוני 1890 – 17 בינואר 1944) היה פוליטיקאי ומנהיג פשיסטי צרפתי שייסד את הארגון "הוועדה הסודית לפעולה מהפכנית" (CSAR), הידוע יותר בשם לה קגול. הוא הפך למשתף פעולה נאצי בולט במהלך מלחמת העולם השנייה. כאשר היה ספק האם גרמניה תנצח לקראת סוף המלחמה נכנס למגע עם ההתנגדות הגרמנית. בעקבות כך הוא נרצח על ידי סוכני המודיעין של המפלגה הנאצית.

## ראשית חייו
אנטואן אוקטב אז'ן דלונקל נולד ב-20 ביוני 1890 בחבל ברטאן, צרפת. הוריו היו אנטואן צ'ארלס לואיס דלונקל ואנה אנג' מארי ני גרוסטי.

אביו של אז'ן היה הקפטן של אוניית הספנות הטרנס-אטלנטית הצרפתית . בשנת 1898 בהיותו בן בגיל 43 הוא השיט את הספינה כאשר היא נפגעה בטעות בערפל סמיך מול ניופאונדלנד על ידי ספינת המפרש  אשר הורידה מהירות בשל הערפל בעוד La Bourgogne שטה במהירות גבוהה. בתאונה זו היו הרוגים רבים. נטען כי לאחר ההתנגשות, חלק מהקצינים על ספינת הקיטור לא ביצעו את חובתם למזער את אובדן החיים, וחלק מאנשי הצוות או קבוצת מלחים שהיו נוסעי מחלקת ההיגוי נאבקו להציל את עצמם על חשבון הנוסעים האחרים. למרות הנסיבות הקשות, הקפטן דלונקל עשה כמיטב יכולתו לארגן חילוץ אך סירב לעזוב את הגשר, וירד עם ספינתו אל הים. באותו זמן היה אז'ן בן 8.

אז'ן היה בוגר אקול פוליטכניק, ועבד כמהנדס ימי עבור הצי הצרפתי. הוא התחתן עם מרצדס קאהייר ב-4 בפברואר 1918 בפריז.

דלונקל שירת כקצין ארטילריה בצבא הצרפתי במהלך מלחמת העולם הראשונה, כולל קו החזית של שמפאן, שם נפצע.

ב-16 ביוני 1920 הפך לאביר וקיבל את עיטור לגיון הכבוד.

## מלחמת העולם השנייה
בשנת 1940 בעקבות כניעת צרפת במהלך מלחמת העולם השנייה והכיבוש הגרמני שלאחר מכן,הקים דלונקל את  (בצרפתית: Mouvement Social Révolutionnaire או בקיצור MSR*)*. ה-MSR הייתה תנועה סוציאליסטית בעלת אג'נדה רדיקלית שהתיישרה עם החזון של פיליפ פטן למען "מדינה צרפתית" כפי שהייתה צרפת של וישי. ארגונו של דלונקל אימץ את המדיניות השמרנית והריאקציונרית של פטן, ותמך במאמצי משטר וישי לעצב מחדש את החברה הצרפתית.

אף על פי ש"התיישר" בתחילה עם קבוצות פשיסטיות ואולטרה-לאומיות דומות, יחסיו של דלונקל עם משתפי פעולה אחרים היו סוערים. ב-1941 הוא שיתף פעולה עם קצין האס-אס האנס זומר בתכנון התקפות על בתי כנסת פריזאים זומר ודלונקל שאבו השראה מליל הבדולח. עם זאת, הברית שלו עם העצרת הלאומית העממית (RNP) בראשות מרסל דאט הייתה קצרת מועד. הסכסוכים עם דאט הגיעו לשיאם בגירוש של דלונקל מה-RNP במאי 1942.

ב-1942 החלו לצוץ ספקות לגבי הניצחון גרמני אצל דלונקל. הוא הצטרף לצוות החשאי של אדמירל פרנסואה דרלן ופעל כסוכן כאשר יצר קשרים עם האבווהר, המודיעין הצבאי הגרמני, בראשותו של וילהלם קנריס. במהרה פעולתיו הפכו אותו למטרה של הגסטפו. באוגוסט 1943, דלונקל נעצר, נחקר ונעצר למשך חודש.

פעילותו החשאית של דלונקל הובילה בסופו של דבר למותו. ב-17 בינואר 1944 פשטו סוכני אס דה על ביתו. דלונקל מת בקרב יריות במהלך הפשיטה, שסימן את סופה של מעורבותו השנויה במחלוקת במלחמת העולם השנייה.

## קישורים חיצוניים

## הערות שוליים

קטגוריה:נאצים שנרצחו
קטגוריה:צרפתים משתפי פעולה עם הנאצים שהוצאו להורג
קטגוריה:אנשי צבא צרפתים במלחמת העולם הראשונה
קטגוריה:בוגרי אקול פוליטקניק
קטגוריה:ברסט: אישים
קטגוריה:צרפתים שנולדו ב-1890
קטגוריה:צרפתים שנפטרו ב-1944
ניופורט ביץ'

**ניופורט ביץ'<nowiki/>** (באנגלית: **Newport Beach**) היא עיר חוף המונה כ-85,000 תושבים בדרום מחוז אורנג', קליפורניה, ארצות הברית. ניופורט ביץ' ידועה בשחייה ובחופים חוליים. נמל ניופורט תמך בעבר בתעשיות ימיות; עם זאת, כיום הוא משמש בעיקר לבילוי. האי בלבואה מושך מבקרים עם שביל על קו המים וגישה נוחה מהמעבורת לחנויות ולמסעדות.

## קישורים חיצוניים

קטגוריה:יישובים שהוקמו ב-1906
קטגוריה:מחוז אורנג' (קליפורניה): ערים
בישול באידוי

[שמאל|ממוזער|300x300 פיקסלים| לחי שור מאודה ברוטב [כוכב אניס וסויה]]
**בישול באידוי** (מהמילה בצרפתית: **Braiser**) היא שיטת בישול משולבת המשתמשת בחום רטוב ויבש כאחד.

## מאפיינים

בבישול באידוי, המזון מושחם תחילה, בדרך כלל בטמפרטורה גבוהה ולאחר מכן מבושל בסיר מכוסה בתוך נוזל בישול (כגון: יין, מרק, חלב קוקוס או בירה). הוא דומה לנזיד, אבל האידוי נעשה עם פחות נוזלים ובדרך כלל משמש בנתחי בשר גדולים יותר. צליית בשר מכונה לעיתים קרובות צלי קדירה, אם כי ניתן לעשות הבחנה בין שתי השיטות על פי הקריטריון האם מוסיפים נוזלים נוספים. אוסובוקו ו-קוק או ון הם מנות בשר מאודות ידועות, וניתן להשתמש בטכניקה גם להכנת דגים, טמפה, טופו או פירות וירקות.

אידוי היא טכניקה המשמשת לבישול נתחי בשר קשים יותר, כמו הכתף, השוק והחזה. השיטה פשוטה. לאחר השחמה יפה בשומן, הבשר מבושל בסיר מכוסה עם מעט נוזלים (בין אם זה ציר, יין או מים) עד שהוא רך מספיק כדי להתפרק בלחץ קל של מזלג.

## טכניקות
רוב השיטות של בישול באידוי עוקבות אחר אותם שלבים בסיסיים. המזון המיועד לצלייה (בשר, ירקות, פטריות וכו') נצרב תחילה במחבת כדי להשחים את פניו ולהעצים את טעמו (באמצעות תגובת מייאר). אם המזון לא יפיק מספיק נוזלים משלו, מוסיפים לסיר כמות מסוימת של נוזל בישול הכולל לעיתים קרובות יסוד חומצי (למשל, עגבניות, בירה, חומץ בלסמי, יין), לרוב עם ציר. אידוי קלאסי מתבצע עם נתח בשר שלם יחסית, ונוזל הפלטה יכסה שני שלישים מהאוכל במחבת. לאחר מכן מכסים את התבשיל ומבשלים אותו ברתיחה נמוכה מאוד עד שהבשר הופך רך, עד כדי שניתן "לחתוך" אותו רק בלחץ העדין ביותר של מזלג (לעומת סכין). לעיתים קרובות נוזל הבישול מנוצל כדי ליצור גם רוטב או רוטב בשר. 

לפעמים ניתן לבשל מזונות עם תכולת מים גבוהה (במיוחד ירקות) במיצים שלהם, מה שהופך את תוספת הנוזלים למיותרת.

## מאכלים מטוגנים
לבישול באידוי שימוש רב במטבחי אסיה, במיוחד במטבח הסיני ובמטבח הווייטנאמי, שבו רוטב סויה (או בווייטנאם, רוטב סויה ורוטב דגים) מתווסף לעיתים קרובות לנוזל ההאידוי.

## גלריה

קובץ:Potroast.JPG|טקסט=Braised pot roast|צלי מאודה בסיר
קובץ:Braised_Pork_Spare_Ribs_with_Preserved_Mustard_Greens.jpg|טקסט=Chinese braised pork spare ribs with preserved mustard greens|צלעות חזיר סיני מאודות עם ירקות חרדל משומרים
קובץ:Braised_Baby_Artichokes.jpg|טקסט=Braised baby artichokes|בייבי ארטישוק מאודה
קובץ:BraisedPorkBelly.JPG|טקסט=Chinese braised pork belly| בטן חזיר סינית מאודה


## לקריאה נוספת
* אדובו
* הוט פוט
* צ'ורים - מנה קוריאנית
* Kho (טכניקת בישול וייטנאמית)
* לו מיי (שיטת בישול באידוי סינית)
* צלי קדירה
* בישול אדום
* נזיד

## קישורים חיצוניים

## הערות שוליים

קטגוריה:שיטות בישול
מיימנה

**מיימנה** (בפשטו ובפרסית: **میمنه**) היא עיר בצפון-מערב אפגניסטן ובירת מחוז פאריאב. על פי תחזית רשמית לתאריך 21 בספטמבר 2020, התגוררו בעיר 95,971 בני אדם.

ב-14 באוגוסט 2021, מיימנה נכבשה על ידי לוחמי הטליבאן, והפכה לבירת המחוז העשרים ושתיים שנכבשה על ידי הטליבאן כחלק מהשתלטות הטליבאן מחדש על אפגניסטן. אולם החל מינואר 2022, דווח על עימותים בין הטליבאן ללוחמי ההתנגדות והפגנות בעיר.

## מיקום
העיר שוכנת על גדת הנהר הנושא את אותו שם, שהוא יובל של נהר מורגאב, בגובה 877 מטרים מעל פני הים, כ-430 ק"מ צפון-מערבית לבירה קאבול ובקרבת הגבול עם טורקמניסטן. ברמות הגבוהות של אזור מיימנה יש בדרך כלל קרקע עליונה עשירה מאוד התומכת בפעילויות חקלאיות עונתיות.

## כלכלה
העיירה משרתת אזור חקלאי מושקה מנהר מיימנה ומטפלת גם בסחר ב עם נוודים. מיימנה היא מרכז חי חשוב באפגניסטן. בשנות ה-70 של המאה ה-20  פרחה בעיר תעשיית עיבוד הצמר והכותנה. מיימנה היא שוק למוצרי עור, משי, שטיחים, חיטה, שעורה, מלונים וענבים.

את מיימנה משרת , אשר היו לו טיסות ישירות להראת החל ממאי 2014.

מיימנה היא העיר השמינית בגודלה (אחרי קאבול, קנדהאר, הראת, מזאר-י שריף, ג'לאלאבאד, קונדוז וע'זני) באפגניסטן עם תחנת רדיו עצמאית בניהול נשים, רדיו קיאש, שהוקמה בפברואר 2005.

## קישורים חיצוניים

* 

## הערות שוליים

קטגוריה:אפגניסטן: ערים
קטגוריה:מחוזות אפגניסטן: ערי בירה
ריצ'רד באסט

**ריצ'רד באסט** (באנגלית: **Richard Bassett**; ) היה פוליטיקאי ועורך דין אמריקאי, מחזיק עבדים ולאחר מכן תומך בביטול העבדות, ותיק מלחמת העצמאות של ארצות הברית, מהחותמים על חוקת ארצות הברית, ואחד מהאבות המייסדים של ארצות הברית. הוא כיהן כסנאטור מטעם דלאוור, כנשיא בית המשפט לפניות רגילות של דלאוור, כמושל דלאוור, וכשופט פדרלי בסבב השלישי.
## ביוגרפיה
ריצ'רד באסט נולד במחוז ססיל שבפרובינציית מרילנד. הוא למד משפטים בקריאה עצמית, התקבל ללשכת עורכי הדין ועסק במקצוע במושבת דלאוור. באסט התרכז בעיסוק בחקלאות וכן במטרות דתיות ובמטרות צדקה, ועד מהרה יצר לעצמו שם בקרב החברה הגבוהה המקומית וקנה לעצמו מוניטין בשל הכנסת האורחים שלו ונדבנותו. היה נציג לוועידות החוקה של דלאוור ב-1776 וב-1792. היה חבר בוועדת הביטחון של דלאוור בדובר בשנים 1776–1786. שירת במיליציה המדינתית של דלאוור כקפטן בפלוגה של רגימנט הפרשים הקלים של דובר בשנים 1777–1781. היה חבר במועצה המחוקקת של דלאוור (כיום הסנאט של דלאוור) ב-1782. היה חבר בית הנבחרים של דלאוור ב-1786. היה נציג לוועידת החוקה של ארצות הברית ב-1787 ונמנה עם חותמי חוקת ארצות הברית. היה נציג בוועידה בדלאוור לאשרור החוקה. בשנים 1787–1789 עסק באסט בעריכת דין במגזר הפרטי בוילמינגטון.

באסט נבחר לסנאט של ארצות הברית וכיהן בו מ-4 במרץ 1789 ועד 3 במרץ 1793, בתחילה מטעם מפלגת מתנגדי הממשל , ולאחר מכן מטעם המפלגה הפדרליסטית. בשל היותו ראשון בסדר האלף-בית ברשימת עשרים הסנאטורים שהחלו את תקופת כהונתו הראשונה במרץ 1789, הוא היה ראשון הסנאטורים שהושבע לכהונתו. בשנים 1793–1799 כיהן באסט כנשיא בית המשפט לפניות רגילות של דלאוור. לאחר מכן ועד 1801 הוא כיהן כמושל דלאוור ה-13.

ב-18 בפברואר 1801 מונה באסט על ידי הנשיא ג'ון אדמס כשופט פדרלי בבית המשפט בסבב השלישי. ב-20 בפברואר אושר המינוי על ידי הסנאט של ארצות הברית, ובאותו יום הוא החל לכהן על כס השיפוט. כהונתו הסתיימה ב-1 ביולי 1802 עקב פירוקו של בית המשפט.

לאחר תום כהונתו הציבורית היה באסט לבעל מטעים במחוז ססיל במרילנד. בעת שכבעל חווה הוא החזיק בעבדים, לאחר שהמיר את אמונתו הדתית למתודיזם בשנות ה-80 של המאה ה-18, הוא שחרר את כל עבדיו ופתח במערכה לביטול העבדות בדלאוור.

## מותו
ריצ'רד באסט נפטר ב-15 בספטמבר 1815 באחוזתו, בוהמיה מנור, שבמחוז ססיל. בתחילה הוא נטמן במחוז ססיל, וב-1865 הוא נקבר מחדש בבית הקברות וילמינגטון וברנדיויין שבווילמינגטון.

באסט היה סבם של ריצ'רד ה. בייארד וג'יימס א. בייארד, שניהם סנאטורים מטעם דלאוור. על שמו קרוי רחוב במדיסון, ויסקונסין.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 212-213.


## קישורים חיצוניים

* ריצ'רד באסט באתר אגודת המושלים הלאומית 
* 
* ריצ'רד באסט במדריך הביוגרפי של השופטים הפדרליים 
* ביוגרפיה של ריצ'רד באסט באתר המרכז להיסטוריה צבאית של צבא ארצות הברית 
* ריצ'רד באסט באתר The Political Graveyard 
* 

## הערות שוליים

קטגוריה:אמריקאים ילידי מרילנד
קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי הסנאט של ארצות הברית מדלאוור
קטגוריה:סנאטורים חברי המפלגה הפדרליסטית
קטגוריה:שופטי בתי המשפט הפדרליים של ארצות הברית
קטגוריה:חברי האספה הכללית של דלאוור
קטגוריה:שופטי בתי המשפט של מדינת דלאוור
קטגוריה:אמריקאים שנולדו ב-1745
קטגוריה:אמריקאים שנפטרו ב-1815
המועצה המחוקקת של מהאראשטרה

**המועצה המחוקקת של מהארשטרה** (בהינדי: **महाराष्ट्र विधान परिषद**; באנגלית: **Mahrashtra Legislative Council**) היא הבית העליון של בית המחוקקים המדינתי של מהאראשטרה.

## היסטוריה
המועצה המחוקקת של מהאראשטרה הוקמה ב־1 במאי 1960, עם חילוק מדינת בומביי למהאראשטרה וגוג'ראט, שהביא להפיכת המועצה המחוקקת של בומביי למועצה המחוקקת של מהאראשטרה, בת 78 חברים תחת 108, כשבגוג'ראט הוקם בית מחוקקים חד-ביתי.

## הרכב
חברי המועצה המחוקקת נבחרים בחלוקה הבאה: 30 נבחרים על ידי האספה המחוקקת של מהאראשטרה, 22 על ידי גופי שלטון מקומי, 7 על ידי בעלי השכלה גבוהה, 7 על ידי מורי מוסדות להשכלה גבוהה, ו־12 ממונים על ידי המושל.

## קישורים חיצוניים

## הערות שוליים

מהאראשטרה
קטגוריה:מהאראשטרה
קטגוריה:בתים עליונים
TWS

**TWS** (בקוריאנית: **투어스**) היא להקת בנים דרום קוריאנית שהוקמה בשנת 2024 המורכבת משישה חברים – שיניו, דוהון, יאנגג'ה, האנג'ין, ג'יהון וקיונגמין.

הלהקה הוקמה ומנוהלת על ידי חברת התקליטים פלדיס אנטרטיינמנט. הלהקה מגדירה את המוזיקה שלה כ"פופ נעורים", שמתאר את חיי היומיום של חברי הלהקה.

הלהקה החלה את פעילותה ב-22 בינואר 2024, עם הוצאת המיני-אלבום *Sparkling Blue*.

## פעילות
### קדם בכורה
ב-7 בנובמבר 2023, פלדיס אנטרטיינמנט הכריזה על תוכניתה להשיק להקת בנים חדשה ברבעון הראשון של 2024. חברי הלהקה, שעדיין לא ניתן לה שם, הוצגו כשפניהם מכוסות על ידי חבר להקת סבנטין, הושי, במהלך האירוע SVT Caratland ב-2023.  ב-21 בדצמבר 2023 נחשף שם הקבוצה *–* *TWS*. בסוכנות הסבירו כי השם נגזר מהתיוג של הקבוצה "עשרים וארבע שבע איתנו" (**T**wenty four seven **W**ith U**s**), המשקף את המחויבות של הלהקה לשמור על קשר מתמשך עם מעריציה. ב-3 בינואר 2024, מותג רצועות השעונים TWMStrap האשים את הלהקה בהעתקה של הלוגו שלו, והודיע שיגיש נגדה תביעה משפטית.

### 2024: הופעת בכורה עם ''Sparkling Blue''
המפיק והמנכ"ל של פלדיס אנטרטיינמנט, האן סונג-סו, עמד בראש ההפקה של אלבום הבכורה *Sparkling Blue* של הלהקה, שיצא ב-22 בינואר 2024, והתפרסם לאחר יציאת הסינגל "Oh MyMy:7s".  מתוך מטרה לבטא "פופ נעורים", השיר "Plot Twist", שעוסק ב-"ריגוש של מפגש ראשון", נבחר להיות הסינגל המוביל של האלבום.
ממוזער|TWS בטקס פרסי MMA 2024
ב-3 במאי, חברת פלדיס הודיעה כי TWS יוציאו אלבום חדש בתחילת יוני. ב-23 במאי, הלהקה פרסמה סרטון בשם "Our Memories: Now" וחשפה כי תאריך יציאת האלבום יהיה ב-24 ביוני. ארבעה ימים לאחר מכן, נחשף ששם המיני-אלבום השני יהיה *Summer Beat!.* ב-24 ביוני, TWS הוציאו לאור את המיני אלבום השני שלהם, ביחד עם הסינגל הראשי "If I'm S, Can You Be My N?", המיני-אלבום זכה להצלחה מסחרית, עם מכירות של למעלה מ-500,000 עותקים.

הסינגל הראשון של TWS לשנת 2024 והפרויקט השלישי שלהם באותה שנה, *Last Bell*, הוכרז ב-4 בנובמבר עם סרטון טיזר שפורסם בערוץ היוטיוב הרשמי של הלהקה. האלבום יצא לאור ב-25 בנובמבר.

## תדמית ציבורית
Pledis פלדיס אנטרטיינמנט הציגה את TWS כלהקת "הדור הבא" במטרה להקים ז'אנר חדש המכונה "פופ נעורים", אשר "לוכד את הסיפורים היומיומיים של נערים".

## חברים
* שיניו () – מנהיג
* דוהון ()
* יאנגג'ה ()
* האנג'ין ()
* ג'יהון ()
* קיונגמין ()

## פרסים ומועמדויות

## ראו גם
* קיי-פופ
* הגל הקוריאני

## קישורים חיצוניים

* 

## הערות שוליים

קטגוריה:להקות בנים דרום קוריאניות
קטגוריה:להקות שהוקמו בשנת 2024
קטגוריה:להקות קיי-פופ
טרינלי טאיה דורג'ה

**טרינלי טאיה דורג'ה** (בטיבטית: **ཕྲིན་ལས་མཐའ་ཡས་རྡོ་རྗེ།**; 6 במאי 1983) הוא איש דת טיבטי, הוא הגלגול ה-17 של קרמאפה שהוכר על ידי קונזיג שמאר רינפוצ'ה ה-14 מיפאם צ'וקיי לודרו.

קרמאפה הוא ראש של אסכולת הקארמה קאג'יו, אחת מהאסכולות הגדולות של הבודהיזם הטיבטי.

## שנותיו הראשונות
טאיה דורג'ה נולד ב-1983 בלהסה, טיבט. הוא הבן הגדול של מיפאם רינפוצ'ה, לאמה מאסכולה נינגמה, ודצ'ן וונגמו, בת למשפחה אצילית, צאצאית למלך גיסר של ממלכת לינג. ברגע שהוא התחיל לדבר טאיה דורג'ה אמר שהוא קרמאפה.

ב-1994 טאיה דורג'ה יחד עם משפחתו נמלט מטיבט לנפאל ומשם להודו. באותה שנה הומלך טאיה דורג'ה כקרמאפה ה-17 על ידי שמארפה במכון הבודהיסטי הבינלאומי של קרמאפה (*Karmapa International Buddhist Institute*) בניו דלהי שבהודו.

## חינוך
טאיה דורג'ה קיבל הכשרה והסמכות בפילוסופיה ובתרגול בודהיסטיים. בין המורים שלו היו שמאר רינפוצ'ה ה-14, פרופסור סמפה דורג'ה וקנפו צ'ודראק טנפל. כהשלמת החינוך הנזירי שלו ב-2003 טאיה דורג'ה הומלך כווידיאדהרה - מחזיק החוכמה.

יחד עם החינוך המסורתי הבודהיסטי טאיה דורג'ה קיבל חינוך מערבי מודרני ממורים אנגליים ואוסטרליים וגם כן יסודות הפילוסופיה המערבית מפרופסור האריסון פמברטון מאוניברסיטת וושינגטון וליי שבארצות הברית.

## פעילות
מאז השלמת חינוכו טאיה דורג'ה נוסע ברחבי העולם ונפגש עם תלמידיו, נוער, מנהיגי העולם ודמויות בולטות בתחומי רוחניות, שלום, פתירת סכסוכים וחינוך. טאיה דורג'ה כלאמה קו-המשכיות של אסכולת הקארמה קאג'יו הוא פטרון רוחני של כ-900 מנזרים ומרכזי מדיטציה. בתוכם מרכזי מדיטציה חילוניים של בודהיזם דרך היהלום שנוסדו על ידי לאמה אולה נידהל, מרכזי לימוד ומדיטציה של דהגפו קאג'יו לינג, מרכזים של בודהי פאת' או קארמה מיגיור לינג.

פעם בשנה בדצמבר טאיה דורג'ה מנהיג את קאג'יו מונלם - אחד מהאירועים המשמעותיים ביותר בבודהיזם הטיבטי שמתקיים בבודגאיה שבהודו.

בנוסף טאיה דורג'ה הוא מייסד של עמותה בודהיסטית בינלאומית KIBS (*Karmapa International Buddhist Society*) שהיא ארגון צדקה המפיץ חינוך בודהיסטי קלאסי ותרבות טיבטית. העמותה מנהלת את המכון הבודהיסטי הבינלאומי של קרמאפה.

מ-2005 בשמו של קרמאפה פועלת עמותה ללא מטרות רווח - פרויקט שירותי הבריאות של קרמאפה (*Karmapa's Healthcare Project*) - שמטרתה לשפר את מצבם של שירותי הבריאות באזור ההימלאיה.

## קישורים חיצוניים

## הערות שוליים

קטגוריה:אנשי דת טיבטים
קטגוריה:בודהיזם טיבטי
קטגוריה:אנשי דת בודהיסטים
קטגוריה:ילידי 1983
פסטיבל רוסקילדה

**פסטיבל רוסקילדה** (בדנית: **Roskilde Festival**) הוא פסטיבל מוזיקה דני המתקיים מדי שנה דרומית לעיר רוסקילדה אשר במזרח דנמרק. זהו אחד מפסטיבלי המוזיקה הגדולים באירופה ופסטיבל המוזיקה הגדול ביותר במדינות הנורדיות. בפסטיבל מנוגנת מוזיקה בז'אנרים שונים.

הפסטיבל נוסד ב-1971 על ידי שני תלמידי תיכון ויזם. הפסטיבל הראשון נערך ב-1971 והוא משך 10,000 בני אדם אשר צפו בהופעות של להקות מקומיות שונות.

משנת 1972 ואילך הפסטיבל מאורגן על ידי ארגון המלכ"ר קרן רוסקילדה. רווחי הפסטיבל מדי שנה הולכים ליוזמות תרבות שונות ומטרות הומניטריות שונות ברחבי העולם. בשנים האחרונות עובדים בפסטיבל אלפי אנשים בהתנדבות וללא שכר. עם השנים הפך הפסטיבל לאחד מפסטיבלי המוזיקה הגדולים ביותר באירופה בו מופיעים גם אמנים בינלאומיים פופולרים וכמו גם כישרונות מתפתחים.

## הפסטיבל לאורך השנים

## גלריית תמונות

קובץ:Orange_Stage_(2012).jpg|ממוזער| ברוס ספרינגסטין בהופעה בפסטיבל רוסקילדה של שנת 2012
קובץ:Koncert-orange-05.JPG|ממוזער|סנופ דוג בהופעה בפסטיבל רוסקילדה של שנת 2005
קובץ:RF_0107_Arcade-Fire_Krists_Luhaers-21_(35860400596).jpg|ארקייד פייר בהופעה בפסטיבל רוסקילדה של שנת 2017


## קישורים חיצוניים
* 

רוסקילדה
קטגוריה:דנמרק: תרבות
מודול לוגיסטי רב תכליתי

שמאל|ממוזער|200px|מודול לוגיסטי מחובר לתחנת החלל
**מודול לוגיסטי רב תכליתי** (באנגלית: **Multi-Purpose Logistics Module**) הוא יחידה שנבנתה להעברת מטען לתחנת החלל הבין-לאומית והעברה ממנה לכדור הארץ ציודים שכבר אין בהם צורך. היחידות נבנו על ידי סוכנות החלל האיטלקית והועברו לבעלות של נאס"א.

## היסטוריה
תכנון המודולים החל בבואינג לצורכי תחנת חלל פרידום. בהמשך הפרויקט הועבר לסוכנות החלל האיטלקית שהיה בעל ניסיון בתחום. בדצמבר 1991 נחתם חוזה. בתמורה לבניית היחידות איטלקים קיבלו גישה למשאבים של תחנת החלל וזמן לביצוע מחקרים. בשנת 1993 בעקבות שינויים מהותיים בתכנון תחנת החלל הבין-לאומית אורך המודול הוגדל פי 2.

תכנון ובנייה בוצעו על ידי אלניה איירמאקי בהתאם להנחיות של מרכז החלל מרשל. בניית המודול הראשון הסתיימה בשנת 1998 ובשנת 2001 הוא שוגר לחלל.

בסך הכול נבנו שלוש יחידות "רפאלו", "לאונרדו" ו"דונטלו" שנקראו על שם ציירים איטלקים ידועים. מכיוון ששמות היו זהות לשמות של צבי הנינג'ה הצבים הם חלק של לוגו של הפרויקט.

מודול "לאונרדו" שוגר לחלל שמונה פעמים. לקראת הטיסה האחרונה בשנת 2011 הוא הותאם לחיבור קבוע לתחנת החלל. כיום הוא מהווה חלק בלתי נפרד ממנה.

מודול "רפאל" שוגר לחלל ארבע פעמים. הוא נמצא כיום במתקני אקסיום ספייס ומתוכנן להיות חלק של תחנת החלל שבבנייתה.

מודול "דונטלו" לא שוגר לחלל. הוא הועבר ללוקהיד מרטין ומהווה מתקן בדיקות ליחידה שתוצב בירח כחלק של תחנת החלל חדשה.

## מבנה המודול
המודול מהווה גליל באורך של 6.6 מ' וקוטר 4.57 מ'. משקל המודול הוא 4,082 ק"ג והוא יכול להביא לחלל כ-9,000 ק"ג מטען. הוא נבנה מפלדת אל-חלד.

הנפח הפנימי הוא כ-31 מ"ק. מודול יכול לשמש כמגורי צוות תחנת החלל כאשר הוא מחובר לתחנת החלל.

מחוץ למודול הותקנו התקנים מאפשרים לאמצעי קצה רובוטי של תחנת החלל קנדארם2 לשלוף אותה ממעבורת החלל ולחבר למודול Unity. לאחר פירוק המטען, לקראת ניתוק מתחנת החלל מודול הועבר בחזרה לתא מטען של המעברות.

## שימוש במודול
ממוזער|חבר משלחת לתחנת החלל בתוך המודול

## קישורים חיצוניים

* תיאור באתר סוכנות החלל האיטלקי
*תיאור באתר נאס"א

קטגוריה:תחנת החלל הבין-לאומית
פלדיס אנטרטיינמנט

**פלדיס אנטרטיינמנט** (באנגלית: **Pledis Entertainment**) היא חברת בידור דרום קוריאנית שהוקמה על ידי האן סונג-סו ב-2007. החברה נקראת על שם הפליאדות, צביר כוכבים בקבוצת הכוכבים שור.

## היסטוריה
### 2007–2012: אמנים מייסדים ומוקדמים
פלדיס אנטרטיינמנט נוסדה בשנת 2007. סון דאם-בי הייתה האמן הראשון שהופיע לראשונה תחת פלדיס, וזכתה בתקשורת לכינוי ' הנשית'. בינואר 2009 פלדיס הציגה את להקת הבנות הראשונה שלה, After School. בשנת 2010 הוקמה להקת משנה של After School בשם Orange Caramel, שהורכבה משלוש חברות: ננה, ליזי וריינה.

### 2012–2020: מיזמים משותפים ופיתוח
במרץ 2012 פלדיס הציגה את להקת הבנים הראשונה שלה, שנקראה NU'EST. במאי 2012 הסוכנות הקימה להקת בנות בת שש חברות בשם Hello Venus. ב-11 בנובמבר 2013, פלדיס והסוכנות הסינית Yuehua Entertainment ערכו מסיבת עיתונאים תחת הכותרת "Yuehua Entertainment X Pledis" באולם אירועים בבייג'ינג, והודיעו על שיתוף פעולה במסגרתו הוקמה ל־NU'EST להקת משנה תחת השם NU'EST-M. להקת סבנטין הופיעה לראשונה תחת הלייבל במאי 2015, לאחר אימונים של מספר שנים.

### 2020–הווה: Hybe Labels, מטה חדש והתפתחות
ב-25 במאי 2020 הייב קורפוריישן, שנקראה בעבר ביג היט אנטרטיינמנט, הודיעה רשמית על רכישת רוב המניות של פלדיס. היא הודיעה כי פלדיס תקבל תמיכה פיננסית וסיוע מקצועי מחטיבת הלייבלים של החברה - הייב לייבלס, ותמשיך לפעול כלייבל עצמאי. ב-18 באוקטובר 2020 אישרה נציבות הסחר ההוגן באופן רשמי את הרכישה.

ב-22 במרץ 2021 פלדיס, יחד עם שאר הלייבלים של הייב, עברו למטה החדש שלה במרכז הסחר ביונגסאן. ב-31 במרץ 2021 הכתובת החדשה עודכנה רשמית באתר האינטרנט של החברה. ב-19 ביולי 2021, כל 13 חברי סבנטין חידשו את החוזים שלהם עם פלדיס.

ב-7 בנובמבר 2023 פלדיס הכריזה על תוכנית להשיק להקת בנים חדשה ברבעון הראשון של 2024. חברי הלהקה, שעדיין לא ניתן לה שם, הוצגו כשפניהם מכוסות על ידי חבר להקת סבנטין, הושי, במהלך האירוע SVT Caratland ב-2023. ב-21 בדצמבר 2023 נחשף שם הקבוצה *–* *TWS*. בסוכנות הסבירו כי השם נגזר מהתיוג של הקבוצה "עשרים וארבע שבע איתנו" (**T**wenty four seven **W**ith U**s**), המשקף את המחויבות של הלהקה לשמור על קשר מתמשך עם אוהדיה.

## אמנים
כל האמנים הפועלים תחת פלדיס אנטרטיינמנט מכונים יחד בשם *Happy Pledis.*

### אמנים פעילים

; להקות
;*After School
;* סבנטין
;* Fromis 9
;* TWS

מקור:

; להקות משנה
;* BSS
;* Orange Caramel

## ראו גם
* ביג היט מיוזיק

## הערות שוליים

## קישורים חיצוניים
* 

קטגוריה:חברות תקליטים דרום-קוריאניות
יונתן בר-אור (1981)

**יונתן בר-אור** (נולד ב-9 בספטמבר 1981) הוא שחקן ישראלי.

## ביוגרפיה
ב-2006 שיחק בתפקיד אסף, הדמות הראשית בסרט "מישהו לרוץ איתו" המבוסס על ספר באותו שם של הסופר דויד גרוסמן.

ב-2010 שיחק בהצגה "הוקי פוקי" של אייל וייזר שהוצגה בתיאטרון תמונע.

ב-2011 שיחק בתפקיד ראשי יחד עם אוריאן מיכאלי, בסרט הקצר "עור ברוז", סרט הגמר של הבמאית הדס נוימן. ב-2013 השתתף בסרט סטודנטים של הבמאי איתי שגיא "הקוף הירוק".

ב-2012 השתתף בפרסומת למקדונלד'ס.

ב-2016 שיחק בתפקיד הראשי בסרט "אנשים שהם לא אני" של הבמאית הדס בן ארויה וזכה לביקורות חיוביות על תפקידו.הסרט הוקרן בפסטיבל לוקרנו בשווייץ, וזכה בפרס הסרט הטוב ביותר בפסטיבל הקולנוע מאר דל פלטה בארגנטינה, וכן הוצג בפסטיבל הסרטים הבינלאומי בחיפה.

ב-2019 שיחק בסרטו של בועז ארמוני "המחשמלים" בתור מיקי תבל הצעיר. הסרט היה מועמד לפרס אופיר.

ב-2020 שיחק בתפקיד משנה בתור מיכאל בסרטו של דני רוזנברג "מותו של הקולנוע ושל אבא שלי גם". הסרט הוצג בפסטיבל הקולנוע בקאן, זכה בפרס הראשון בפסטיבל הקולנוע בירושלים, וכן היה מועמד לפרס אופיר לסרט הטוב ביותר.

## קישורים חיצוניים
* יונתן בר-אור בספר הקולנוע הישראלי
* 
* 

## הערות שוליים

קטגוריה:שחקנים ישראלים
קטגוריה:ישראלים שנולדו ב-1981